**הצהרה על השקעות אחראיות**

מדיניות ההשקעה הצפויה של יהב רופאים (להלן: "**החברה**"), לוקחת בחשבון, בין היתר, שיקולים של השקעות אחראיות, כמפורט להלן.

1. בעת קבלת החלטת השקעה- יילקחו בחשבון, בין היתר, שיקולי ESG (נושאים סביבתיים, חברתיים ונושאי ממשל תאגידי) על מנת להעריך נכונה את מידת הסיכון הגלומה בהשקעה, לצד השפעתה החיובית של ההשקעה על הסביבה והחברה, בנוסף לניתוחים הכלכליים המסורתיים שיבחנו את כדאיות ההשקעה. בהתאם לכך, החברה פועלת לשלב בעבודות האנליזה המשמשות לצורך בחינה כאמור, התייחסות לנושאים הללו, ככל שקיים מידע זמין המאפשר זאת וכן תפנה לקבלת מידע כאמור מהתאגידים נשוא ההשקעה.
2. בעת בחינת אופן הצבעה באסיפה כללית- מתבצע ע"י החברה ניתוח עצמאי ובלתי תלוי של הנושאים המובאים להצבעה. ניתוח זה יעגן גם סוגיות ESG, כגון: הצבעה כנגד עסקאות בעלי עניין המקדמות את טובתם האישית של בעלי העניין וזאת על חשבון טובת החברה, הצבעה כנגד מינויים או תנאי כהונה של בעלי שליטה ונושאי משרה (לרבות דירקטורים) שלדעת החברה פעלו באופן העלול לפגוע מהותית בזכויות עמיתיה, התייחסות להרכב הדירקטוריון בהיבט של גיוון ובשים לב למגדר חברי הדירקטוריון, לצד מומחיותם וניסיונם, תמיכה ביוזמות מצד בעלי מניות אחרים בנושאי ESG, מעורבות אקטיבית בהליכי מינוי דירקטורים בחברות ציבוריות במקרים המתאימים, על מנת לסייע בחיזוק עצמאות הדירקטורים ואי תלותם, לרבות באמצעות איתור מועמדים ראויים ואיכותיים שיוצעו על-ידי בעלי מניות המיעוט ועוד.